ၵိူဝ်ဢၼ်ဝႃႈၼႆႉမီး ၵိူဝ်ၸဵမ်း၊ ၵိူဝ်ဝၢၼ်၊ ၵိူဝ်ၶူမ်၊ ၵိူဝ်ၼဝ်ႈ၊ ၵိူဝ်သိင်းထေႃးလႂ်ၸိူဝ်းၼႆႉယဝ်ႉ။ ၼႂ်းၼင်ႇၵိူဝ်ႁႃႈပိူင်ၼႆႉ ၵႃႈၶၼ်မၼ်းတႄႉ ၵိူဝ်ၸဵမ်းပေႃးသေပိူၼ်ႈယူႇ။ ၵူၺ်းၵႃႈ ပေႃးဝူၼ်ႉတူၺ်း လီလီ ၸိုင် ၵိူဝ်ၸဵမ်းၼႆႉ ႁူမ်ႈဝႃႈဢမ်ႇပေႃးမီးၵႃႈၶၼ်သင်ၼႆၵေႃႈ မၼ်းပဵၼ်တီႈပိုင်ႈတီႈဢိင်ၵူၼ်းႁဝ်း ၵူႈၵေႃႉ ယဝ်ႉ။ ႁိူၼ်းၵူၼ်းႁိူၼ်းလႂ်သေဢမ်ႇဝႃႈ ပေႃးဢမ်ႇမီးၵိူဝ်ဢမ်ႇလႆႈ၊ ႁုင်ၽၵ်းသၵ်ၵေႃႈ ပေႃးဢမ်ႇသႂ်ႇၵိူဝ် ဢမ်ႇယဝ်ႉ။ ၵႃႈပဵၼ်ဢရသႃႇႁူၵ်းပိူင်ၼၼ်ႉ ပေႃးဢမ်ႇပႃးၵိူဝ်ၸိုင်၊ ဢရသႃႇၶဝ်ဢမ်ႇထိုင်တီႈ။ လိူဝ်သေ ၼႆႉ ၵႃႈပဵၼ်တူဝ်သတ်းလႄႈ တူၼ်ႈမႆႉတူၼ်ႈမၢၵ်ႇတင်းလၢႆၵေႃႈ လႆႈပိုင်ႈဢိင်ၵိူဝ်ယူႇယဝ်ႉ။